SKAIDROJOŠS APRAKSTS

*Nojaucamās ēkas – garāžas ēka ar kad. nr. 6801 006 0180 002, tualete ar kad. nr. 6801 006 0180 002*

Ēkas paredzēts nojaukt pilnā apjomā, ieskaitot pamatus. Nojaukšanas rezultātā iegūtie materiāli un būvgruži uzskaitīti darbu apjomu sarakstā, tas ir pievienots būvprojektam. Nojaukšanas darbus paredzēts veikt vienā etapā.

Iebraukšana un izbraukšana būvlaukuma teritorijā darbu veikšanai organizējama pa esošo iebrauktuvi. Aptuvens pagaidu piebrauktuves izvietojums norādīts lapā DOP-2.

Ēkas demontāžai tiks izmantota mehanizētā nojaukšanas metode. Radušos būvgružus, būvelementus un būvmateriālus:

* betonam un ķieģeļiem paredzēt otrreizēju pārstrādi – drupināšanu (drupinātā materiāla izmērs saskaņā ar tehnisko specifikāciju), nogādājot drupināto materiālu pasūtītāja norādītajā vietā (attālums līdz 10 km).
* veicot būvatkritumu šķirošanu, videi kaitīgo būvmateriālu (azbestcementa jumta segums, riepas, stikls u.c.) utilizāciju paredzēt nodot sertificētai būvgružu apsaimniekošanas firmai, noslēdzot līgumu ar atkritumu apsaimniekošanas uzņēmumu.

Veicot demontāžas darbus jāņem vērā atslogošanas metode, t.i., konstrukciju demontāžu veic atpakaļejošā secībā, kā veikta montāža. Nedrīkst veikt būvju nojaukšanu vienlaikus vairākos stāvos pa vienu vertikāli.

Ēkas konstrukciju nojaukšanas laikā pastāvīgi sekot konstrukciju – pamatu, sienu, pārsegumu tehniskajam stāvoklim pie redzamas deformācijas, sēšanās, plaisu parādīšanās nekavējoties darbus pārtraukt, pieņemt attiecīgus pasākumus konstrukciju pagaidu nostiprināšanai.

Demontāžas laikā nav pieļaujama būvgružu pagaidu nokraušana uz pārseguma.

Veicot demontāžas darbus (ķieģeļu starpsienu nojaukšana u. tml.) jāseko, lai apkārtnē

neizplatītos putekļu mākoņi: jāveic mitrināšana, tūlītēja būvgružu savākšana.

Būvniecības procesā veidosies šādi galveno būvmateriālu atkritumi:

1. Betona konstrukcijas 82,80m3
2. Mūra konstrukcijas 104m3
3. Koka konstrukcijas 1,5m3
4. Azbestcementa šīferis 132,6 m2

\*Apjomos norādīti aptuveni materiālu tilpumi, laukumi bez drupināšanas koeficientiem.

Ieteicamā darbu secība un demontāžas metodes:

1. Jāpārliecinās, ka ēka atslēgta no ārējiem inženiertīkliem.
2. Jāpārliecinās, ka iekļūšana telpās ir droša.
3. Pirms ēku konstrukciju demontāžas uzsākšanas veic ēku telpu apsekošanu un attīra tās no sadzīves atkritumiem ugunsgrēka riska mazināšanai. Atkritumus nogādā sadzīves atkritumu konteineros. Ja tiek atrasti bīstami materiāli un izstrādājumi, tos savāc un utilizē atbilstoši atkritumu klasifikācijai.
4. Ēku nojaukšanas rezultātā radušos atkritumus šķiro grupās (koka, betona, metāla, stikla, mūra materiāli) un, pēc iespējas, nogādā pārstrādei otrreizējai izmantošanai.
5. Pirms ēkas konstrukciju demontāžas uzsākšanas veic iekšējo inženierkomunikāciju demontāžu (ja tādas ir). Zem apmetuma esošo elektrības instalāciju demontāžu veic paralēli ar sienu demontāžu.
6. Jāievēro īpaša piesardzība demontējot logu un durvju stiklojumu (ja tāds ir) - izmanto atbilstošu aizsargapģērbu un aizsargbrilles. Stikla lauskas savāc konteineros.
7. Pārseguma plātņu demontāžu uzsāk pēc pārseguma konstrukciju atbrīvošanas no jumta seguma materiāliem un būvgružiem. Ja plātnes nekustīgi savienotas ar šuvēm, vai pārklātas ar javu, jāveic zāģējumi. Izveidotajās starpplātņu zāģējuma vietās, 0,5 metru attālumā no plātnes balsta, abās plātnes pusēs izveido atveres, izmantojot skaldāmuru vai perforatoru. Atverēm jābūt pietiekoši lielām, lai caur tām varētu veikt plātnes nostiprināšanu ar trosēm. Plātni apjož ar trosēm un nostiprina ar pietiekamas celtspējas celtni. Plātnes atbrīvo no savstarpējās saistes un saistes ar balsta konstrukcijām. Plātni noceļ ar celtni un novieto tam paredzētajā konstrukciju nokraušanas vietā.
8. Ēkas plātņu demontāžu veic, sākot ar malējo. Ja iespējams, veic plātņu demontāžu vienlaicīgi visā ēkas daļas platumā, lai nodrošinātu ātrāku ēkas daļas atbrīvošanu no pārseguma elementiem.
9. Darbus augstumā veic, izmantojot piemērotu darba aprīkojumu (sastatnes, auto un elektro pacēlājus, drošības siksnas, nožogojumus, u.c.), kas novērš kritiena risku.
10. Ķieģeļu sienu demontāža. Nojaukšanu īsteno strādnieku brigāde izmantojot speciālus rokas instrumentus (pneimatiskos triecienveserus vai elektriskos skaldāmurus, diska griezējus, laužņus, u.c.) vai izmantojot speciāli ar demolācijas šķēru mehānismu aprīkotu ekskavatoru, kas ļauj aizstāt cilvēku darbaspēku (darbu izpildes veidu izvēlas saskaņojot ar pasūtītāju).
11. Nedrīkst pieļaut sienu vai lielu mūra gabalu gāšanos. Sienas demontāžu veic, nodrošinot būvgružu krišanu uz ēkas iekšpusi.
12. Ja iespējams, atsevišķi demontē saliekamās dzelzsbetona logu un durvju ailu pārsedzes, nokraujot tās uz koka paletēm to ērtākai transportēšanai.
13. Betona grīdu demontē, izmantojot elektriskos skaldāmurus, grīdas demontē, izmantojot laužņus un griezējinstrumentus.
14. Virs zemes līmeņa esošo pamatu demontāžu veic bez iepriekšējas sagatavošanas.

Pirms uzsākt zem zemes līmeņa esošo konstrukciju demontāžu, atrok ap pamatiem esošo grunti, lai būtu nodrošināta brīva piekļuve pamatu konstrukcijām.

Pēc demontāžas darbiem veic segumu atjaunošanu (apzaļumošana bez auglīgās augsnes virskārtas)

Sastādīja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/T.Vasiļjeva/

Pārbaudīja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/A.Kuzmins/

Sert.nr.20-2538; 20-078; 20-2856